MUITINĖS DEPARTAMENTO

PRIE LIETUVOS RESPUBLIKOS FINANSŲ MINISTERIJOS

GENERALINIS DIREKTORIUS

ĮSAKYMAS

DĖL PAVYZDINĖS PREKIŲ MUITINĖS PRIEŽIŪROS LAISVAJAME UOSTE SUTARTIES PATVIRTINIMO

2017 m. sausio 2 d. Nr. 1B-1

Vilnius

Vadovaudamasis Lietuvos Respublikos Klaipėdos valstybinio jūrų uosto įstatymo Nr. I-1340 17 straipsnio 2 dalies 5 punktu ir Lietuvos Respublikos Klaipėdos valstybinio jūrų uosto įstatymo Nr. I-1340 2, 7, 10, 14, 17, 18, 21, 33 straipsnių pakeitimo, įstatymo papildymo 312 straipsniu, priedu ir 13, 15, 20 straipsnių pripažinimo netekusiais galios įstatymo Nr. XII-2540 14 straipsnio 2 dalimi:

1. T v i r t i n u Pavyzdinę Prekių muitinės priežiūros laisvajame uoste sutartį (pridedama).

2. P r i p a ž į s t u netekusiu galios Muitinės departamento prie Lietuvos Respublikos finansų ministerijos generalinio direktoriaus 2010 m. gruodžio 10 d. įsakymą Nr. 1B-739 „Dėl Pavyzdinės Laisvosios ekonominės zonos laisvosios teritorijos aptarnavimo sutarties ir Tipinių laisvosios ekonominės zonos laisvosios teritorijos prekių apskaitos taisyklių patvirtinimo“ su visais pakeitimais ir papildymais.

Generalinis direktoriaus pavaduotojas,

atliekantis generalinio direktoriaus funkcijas	Jonas Miškinis

PATVIRTINTA

Muitinės departamento prie Lietuvos

Respublikos finansų ministerijos

generalinio direktoriaus

2017 m. sausio 2 d. įsakymu

Nr. 1B-1

PREKIŲ MUITINĖS PRIEŽIŪROS LAISVAJAME UOSTE SUTARTIS NR. ..................

20...... m. ..................................... d.

Klaipėdos teritorinė muitinė (toliau – muitinė), atstovaujama .................................................,

(atstovo pareigos, vardas, pavardė)

veikiančio (s) pagal ..................................................., ir ......................................................................,

(uosto žemės naudotojo pavadinimas, kodas, buveinės adresas)

laisvajame uoste numatanti teisės aktų nustatyta tvarka užsiimti veikla, susijusia su muitinės prižiūrimų prekių saugojimu, apdorojimu, perdirbimu, gamyba, pardavimu ar pirkimu arba paslaugų teikimu (toliau – uosto žemės naudotojas), atstovaujama ....................................................................,

(atstovo pareigos, vardas, pavardė)

veikiančio (s) pagal ........................................................................ (toliau kartu vadinami Šalimis), vadovaudamiesi Lietuvos Respublikos Klaipėdos valstybinio jūrų uosto įstatymo 17 straipsnio 2 dalies 5 punktu, sudarė šią prekių muitinės priežiūros laisvajame uoste sutartį (toliau – sutartis).

I. SUTARTIES DALYKAS

1. Šia sutartimi Šalys nustato uosto žemės naudotojo į laisvąjį uostą įvežamų ir jame saugomų prekių ir su jomis susijusios veiklos muitinės priežiūros sąlygas.

II. ŠALIŲ PAREIGOS IR TEISĖS

2. Uosto žemės naudotojas įsipareigoja:

2.1. prekes laisvajame uoste priimti, laikyti, išduoti, atlikti kitus veiksmus ir joms taikomus muitinės formalumus ir vykdyti kitą muitinės prižiūrimą veiklą laisvajame uoste laikydamasis Europos Sąjungos muitų teisės aktų, Muitinės įstatymo ir kitų muitinės įgyvendinamų teisės aktų reikalavimų;

2.2. laikytis su muitine suderintų laisvajame uoste laikomų prekių apskaitos reikalavimų;

2.3. priimti į laisvąjį uostą prekes, tik sudaręs su prekių turėtoju prekių laikymo laisvajame uoste sutartį;

2.4. apie numatomą prekių, už kurias nustatyti eksporto muitai arba kurių eksportui taikomi specialūs teisės aktų reikalavimai, įvežimą į laisvąjį uostą ne vėliau kaip prieš ........... val. ..................................... informuoti ...................................................................................................... ;

(informavimo būdas)	(muitinės posto pavadinimas ir kodas)

2.5. apie numatomas laisvajame uoste atlikti įprastines prekių tvarkymo operacijas ne vėliau kaip prieš ........... val. ................................. informuoti ...................................................................... ;

(informavimo būdas)	(muitinės posto pavadinimas ir kodas)

2.6. sudaryti sąlygas muitinės pareigūnams vykdyti laisvajame uoste laikomų prekių muitinės priežiūrą ir patekti į laisvajame uoste esančius pastatus ar patalpas (muitinės pareigūnų reikalavimu atidaryti laisvajame uoste esančius pastatus ar patalpas, pateikti muitiniam tikrinimui prekes ir dokumentus, skirti darbuotojus tikrinamų prekių pakrovimo, iškrovimo ar svėrimo darbams atlikti ir pan.);

2.7. vykdyti kitus įsipareigojimus, susijusius su muitinės vykdoma prekių priežiūra laisvajame uoste: …….………………….......….......................................….. .

(kiti įsipareigojimai)

3. Uosto žemės naudotojas turi teisę:

3.1. gavęs muitinės leidimą, atlikti teisės aktų numatytas laisvajame uoste laikomų prekių perdirbimo, apdorojimo ir gamybos operacijas;

3.2. atlikti leidžiamas įprastines prekių tvarkymo operacijas;

3.3. teikti muitinei siūlymus dėl laisvajame uoste laikomų prekių apskaitos reikalavimų pakeitimo;

3.4. naudotis kitomis teisėmis: …..……………….………………………...……..……….... .

(kitos teisės)

4. Muitinė įsipareigoja:

4.1. vykdyti laisvajame uoste laikomų prekių muitinės priežiūrą;

4.2. teikti uosto žemės naudotojui konsultacijas laisvojo uosto veiklos klausimais, susijusiais su muitinės priežiūra;

4.3. vykdyti kitus įsipareigojimus, susijusius su muitinės priežiūra: ……..………… ……………………………..………...... .

(kiti įsipareigojimai)

5. Muitinė turi teisę:

5.1. vadovaudamasi teisės aktais, nustatyti prekių įvežimo į laisvąjį uostą ir išgabenimo iš jo tvarką ir sąlygas;

5.2. tikrinti į laisvąjį uostą įvežamas ir iš jo išvežamas prekes;

5.3. prižiūrėti, kaip laisvajame uoste atliekamos prekių perdirbimo, apdorojimo, gamybos ir leidžiamos įprastinės tvarkymo operacijos;

5.4. tikrinti laisvojo uosto teritoriją ir joje esančius pastatus ar patalpas, kur laikomos prekės;

5.5. tikrinti laisvajame uoste laikomas prekes;

5.6. kontroliuoti laisvajame uoste laikomų prekių apskaitą;

5.7. pakeisti laisvajame uoste laikomų prekių apskaitos reikalavimus atsižvelgdama į uosto žemės naudotojo siūlymą;

5.8. naudotis kitomis teisėmis: ……………………………………………………….…....... .

(kitos teisės)

III. ŠALIŲ ATSAKOMYBĖ

6. Šalys už šia sutartimi prisiimtų įsipareigojimų nevykdymą atsako teisės aktų nustatyta tvarka.

IV. SUTARTIES GALIOJIMO, PAPILDYMO, NUTRAUKIMO SĄLYGOS

7. Sutartis įsigalioja Šalims ją pasirašius ir patvirtinus antspaudais ir galioja neterminuotai.

8. Sutartis gali būti keičiama ar papildoma ją sudarančių Šalių rašytiniu ir antspaudais patvirtintu papildomu susitarimu, kuris yra neatskiriama sutarties dalis.

9. Sutartis gali būti nutraukta uosto žemės naudotojui nusprendus nutraukti veiklą laisvajame uoste ir apie tai prieš 30 dienų raštu pranešus muitinei.

10. Sutarties Šalis turi teisę vienašališkai nutraukti sutartį, jeigu kita sutarties Šalis nesilaiko sutarties sąlygų, apie tai prieš 15 darbo dienų iki sutarties nutraukimo raštu pranešus kitai sutarties Šaliai, nesilaikančiai sutarties sąlygų.

11. Šalių išsipareigojimai, susiję su muitinės formalumais, šios sutarties nustatyta tvarka atliktais iki jos nutraukimo dienos, turi būti įvykdyti.

V. GINČŲ SPRENDIMO TVARKA

12. Su šia sutartimi susiję Šalių ginčai sprendžiami įstatymų nustatyta tvarka.

VI. ŠALIŲ ADRESAI

Uosto žemės naudotojas	Muitinė

...........................…………........................	............................……………................

................………………….......................	.......................…………….....................

.............................…………......................	………....................................................

.............................…………......................	…………................................................

.............................…………......................	…………................................................

(parašas)	(parašas)

A.V.	A.V.

_________________________